ขอบอกว่าตลกมาก ตอนเด็กๆ นี่ คุณพ่อกับคุณแม่เลี้ยงสัตว์นะคะ คุณพ่อดิฉันเนี่ยคือ เลี้ยงไก่ชน เออ ดิฉันไม่ชอบเลย เลี้ยงไก่ชนแล้วก็เอาไปตีกัน เออ ตีไก่ เออ ให้ไก่ตีกันนะ ดิฉันคิดว่า ไก่มันเจ็บมากเลยอะ คุณพ่อใจร้าย แล้วเพื่อนๆ คุณพ่อก็จะมีไก่ชน เออ มีไก่ชนกันคนละตัว สองตัว ไก่ใครชนะ เออ ก็จะได้เหล้านะ ได้เบียร์ ได้เงิน อะไรแบบนี้ คุณพ่อดิฉันนะมีไก่ชนทั้งหมด จำไม่ได้แหละ ตอนนั้น[ดิ] ที่[ดิ] ที่บ้านดิฉันเนี่ย มันจะมีสุ่ม บ้าน เออ เป็นบ้านของไก่นะ บ้านก็เล็กๆ นะ เป็นสุ่ม แล้วก็มี อาหารใส่ไว้ข้างใน แล้วเปิดสุ่มไม่ได้เลยนะคะ เปิดสุ่มนี่ ไก่วิ่งหนีนะคะ โอ คุณพ่อดิฉันนี่ เขาเรียกว่าอะไร จริงจังมากกับการเลี้ยงไก่ชน เอาไว้ตี เขาเป็นหนุ่มๆ อะเนาะ ผู้ชายหนุ่มๆ เขาชอบทำอะไรแปลกๆ ตกปลา ตีไก่ อะไรแบบนี้ เวลาว่าง แต่คุณแม่ดิฉันเลี้ยงไก่เหมือนกัน แต่เป็นไก่เนื้อ อ๊อ เป็นไก่ เป็นไก่ที่กินได้ ออ เป็นไก่ที่ออกไข่เนาะ มีไข่ออกมากินได้ คุณพ่อนี่จะเป็นเลี้ยงไก่ชน เป็นไก่เอาไว้ตีกัน ไม่มีประโยชน์ สงสารไก่ด้วย คุณแม่เนี่ยจะเลี้ยงอยู่ทั้งหมด สองอย่าง ก็คือ เออ ไก่ แล้วก็เป็ด แล้วก็ ในที่ของเรานะคะ เออ ตอนนั้นเนี่ย คุณตากับคุณยายก็มาปลูกบ้านอยู่ในที่ของเราด้วย ก็ เราก็จะมีเพื่อนบ้าน คือ เป็นบ้านคุณตา บ้านคุณยายนะคะคุณตาคุณยาย แต่ว่าตอนนี้คุณตาเสียไปแล้ว แล้วก็คุณยายเนี่ย ก็ย้าย กลับไปอยู่ที่จังหวัดนครนายกแล้ว ตอนนี้ก็อยู่แต่แค่ครอบครัวเรา บ้านเดียว คือเมื่อก่อนเนี่ย คุณแม่เลี้ยงไก่กับเป็ด คุณตาเลี้ยง ห่าน โอ๋ ดิฉันเนี่ย จำได้ว่า กลัวมาก คือกลัวห่านมาก เพราะว่าห่านเนี่ย มันจะกัด ไก่กับเป็ดเนี่ยมันไม่กัด ใช่ไหมค่ะ ห่านอะมันกัด แล้วมัน ชอบร้องเสียงดังอะ หว๊อง หว๊อง หว๊อง ร้องเสียงดังมากเลย น่ากลัว คุณตาก็จับห่านเนี่ย ให้มันอยู่ในเล้า มันออกมาไม่ได้ แต่เวลามัน ร้องแล้วมันวิ่งมาหาดิฉันเนี่ย มันเสียงดังน่ากลัว เวลาเดินผ่าน แต่ว่าเวลาอยู่ที่ ในบริเวณบ้านของเรานะคะ ก็คือจะช่วยคุณแม่ ดิฉันก็จะช่วยคุณแม่เลี้ยงไก่กับเลี้ยงเป็ด เพราะว่าดิฉันเป็น เป็น เป็นลูกคนโตนะคะ เออ ทุกๆ เช้าเนี่ย ดิฉันก็จะเอา ข้าวเปลือก ข้าวเปลือกก็คือ ข้าวที่ยังไม่ได้เข้าโรงสี ก็ยังมีเปลือกอยู่ สีเหลืองๆ อะนะคะ เอาข้าวเปลือก ไปโปรยนะคะ ไปโปรยใน ในเล้าไก่ ไก่มันก็จะวิ่งมากิน แต่ว่าวิธีการให้อาหารไก่นี่นะคะ เราจะต้องเรียกไก่ก่อน อ๊อ ไม่งั้นไก่มันไม่มานะ มันไม่มานะคะ ต้องเรียกก่อน เราก็ต้องเรียก ทำเสียงนะ ทำเสียงแบบไก่อะ กู๊ก-กุก-กุก-กุก-กุก-กุก-กุก-กุก-กุก-กุก อ้า แบบนี้ จริงๆ คุณแม่สอนมา ยังจำได้เลย กู๊ก-กุก-กุก-กุก-กุก-กุก-กุก-กุก-กุก-กุก เวลาไก่มันได้ยินเสียง มันก็จะรู้เลยว่า นี่อาหารมาแล้ว ดิฉันก็จะโปรยข้าวเปลือกลงไป แล้วก็ ในเล้านะคะ คือไก่มันจะอยู่ด้วยกัน ไม่เหมือนไก่ชนของคุณพ่อนะคะ ไก่ชนเนี่ย คือต้องแยกกัน ถ้ามันอยู่ด้วยกันแล้ว มันตีกันคะ ตีกันจนตายไปเลย ก็ต้องแยกกัน แต่ว่าไก่ ไก่ ไก่ ไก่เนื้อ หรือว่าไก่ที่ไข่ ไก่ไข่นี่นะคะ คือมันอยู่รวมกันได้ แล้วมันก็น่ารักกว่าด้วย มัน ในเล้าไก่เนี่ย คือ เขาอยู่ด้วยกัน มันจะมี เออ มันก็จะมี คุณ คุณพ่อทำให้คุณแม่นะคะ เป็นที่สำหรับใส่น้ำ ไก่มันต้องกินน้ำเหมือนกันนะคะ พอดิฉันโปรยอาหารให้เสร็จนะคะ ข้าวเปลือก ดิฉันก็ไปตักน้ำในคลองมาหนึ่งกระป๋อง แล้วก็เทใน ในรางน้ำ ซึ่งอยู่ในเล้าไก่ ให้ไก่ แล้วก็ ดิฉันไม่อุ้มไก่ค่ะ ดิฉันไม่จับ ไม่จับสัตว์ ทุกชนิด กลัวมากเลย แล้วก็อุ้มไม่เป็นด้วย เวลาจะไปจับไก่เนี่ย คุณพ่อจะไปจับ เอามาทำอาหารให้คุณแม่ทำอาหาร แล้วคุณพ่อจะเป็นคนฆ่าไก่เอง คุณพ่อจับไก่น่ากลัวมากเลยค่ะ (หัวเราะ) คุณพ่อ วิ่ง วิ่งอยู่ในเล้าอะค่ะ แล้วก็จับ แล้วไก่มันก็บินใช่ไหมค่ะ แต่บินไม่สูงหรอก มันก็บิน บิน บิน บิน บินหนีอะ หนีคุณพ่ออะ ตลกมากเลย สงสารด้วยอะ ก็ ก็ ก็เป็นอาหารไปแล้วนะคะ หลายปีมาล่ะ สนุกค่ะ แต่ว่าดิฉันจะไม่จับไก่เอง อีกเล้าหนึ่งมันก็จะเป็นเป็ด เออ เป็ดก็จะร้อง กับ กับ กับ กับ กับ กับ โอ๊ย เสียงดังมากเลย เมื่อสมัยก่อนที่บ้านดิฉันนะคะ เลี้ยงไก่ เลี้ยงเป็ด แล้วคุณตาก็เลี้ยงห่านอีกนะคะ แต่ก็ดี ตรงที่ว่า เราได้ไข่กิน ไม่ต้องไปซื้อไข่ข้างนอกคะ ก็เป็นการประหยัด ตอนนั้นดิฉันจำได้ว่า ได้ไข่เยอะนะ ดิฉันก็ไปเก็บ ไปเก็บไข่มาให้คุณแม่ไข่ไก่อะ โอ๊ย ดีใจมากเลย ตอนนั้นได้ ได้ไข่ไก่ จากไก่ที่เราเลี้ยงเองอะนะคะ ดีใจมาก